Държавен вестник, бр. 58, 2025 г., стр. 31

БРОЙ  58	
Д Ъ Р Ж А В Е Н  В Е С Т Н И К 	
СТР.  31   
„ГОСПОЖИ И ГОСПОДА ОФИЦЕРИ!“ – при 
присъствие на офицери от двата пола), при 
което се заема положение „мирно“. 
(2) Военнослужещият, който пръв забележи 
началника, е длъжен да доложи на най-стар­
шия. Например: „Господин (госпожо) майор, 
командирът на бригадата пристига“.
(3) В случаите по ал. 1 и 2 най-старшият 
от присъстващите подхожда към командира 
(началника) и рапортува. Командирът (на­
чалникът), след като приеме рапорта, подава 
командата „СВОБОДНО!“. Рапортуващият 
повтаря тази команда и присъстващите заемат 
положение „СВОБОДНО“. При подаване на 
команда „СЕДНИ!“ те сядат на местата си.
(4) На занятия, съвещания и служебни съ­
бирания, когато присъстват само офицери или 
само сержанти, военнослужещият, на когото 
е предоставена думата, започва изказването 
си към аудиторията с обръщението: „Уважа­
еми офицери“ или „Уважаеми сержанти“, а 
когато има други присъстващи – с „Уважаеми 
офицери, сержанти, госпожи и господа“.
(5) Преди да докладва по даден въпрос, 
воен­нослужещият се обръща към когото трябва 
да докладва, например: „Господин (госпожо) 
майор“ (ако началникът не го (я) познава, 
първо се представя) и след това докладва. 
При присъствие само на офицери или само 
на сержанти се докладва, например: „Уважа­
еми офицери“ или „Уважаеми сержанти“, и 
се разглежда даденият въпрос.
(6) Началниците, които са цивилни служи­
тели, на съвещания и на други мероприятия, в 
които участват военнослужещи, се посрещат, 
без да им се командва, като присъстващите 
самостоятелно ги приветстват със ставане на 
крака, след което заемат местата си.
Чл. 131. (1) При всяко посещение на коман­
дира (началника) на военното формирование 
на военнослужещите се подава командата 
„МИРНО!“, а се рапортува само при първото 
посещение за деня. Когато няма други воен­
нослужещи, само се рапортува.
(2) Не се подава команда по ал. 1, а стар­
шият рапортува на пристигналия началник 
в случаите:
1. при привеждане в по-висока бойна го­
товност, сбор и бедствие;
2. при извършване на марш и на тактически 
занятия и учения;
3. при изпълнението на бойно дежурство 
на командните пунктове и комуникацион­
но-информационните възли;
4. при провеждане на стрелби на огневия 
рубеж и на огневите позиции;
5. при провеждане на полети на летищата;
6. през време на изпълнение на домакински 
работи и по време на специални занятия и 
работа в работилниците, парковете, хангарите 
и лабораториите;
7. при извършване на подготовка за бой и 
поход на тактическите единици от корабния 
състав на Военноморските сили;
8. по време на спортни състезания и игри;
9. при хранене и след сигнала „Отбой“ до 
сигнала „Ставане“;
10. при посещение в помещенията за болни, 
в хигиенните и санитарните възли;
11. по време на спектакли, концерти, съб­
рания и др.
(3) В присъствие на старши командир (на­
чалник) команда за отдаване на чест не се 
подава и не се рапортува на по-младши от 
него освен с разрешението му.
Чл. 132. (1) Когато командирът (начални­
кът, старшият) се обръща към военнослужещ, 
последният (с изключение на болните) е длъ­
жен да заеме положение „Мирно“ и да назове 
своите: военно звание, фамилия и длъжност. 
(2) Началникът (старшият), който е цивилен 
служител, не търси отговорност и не предявява 
взискания от военнослужещи в присъствието 
на по-младши и цивилни служители.
Чл. 133. (1) Когато командирът (начал­
никът, старшият) приветства военнослужещ 
извън строя с например: „Здравейте, господин 
(госпожо) сержант“, той е длъжен да отговори, 
например: „Здраве желая, господин (госпожо) 
майор“.
(2) Командирът (началникът, старшият) се 
сбогува с военнослужещи в строя или извън 
строя, например: „Довиждане сержант(и)“; 
„Довиждане войници (матроси)“ и т. н., а 
военнослужещите са длъжни да му отговорят, 
например: „Довиждане, господин (госпожо) 
майор“. 
(3) Командирът (началникът, старшият) 
приветства военнослужещите, намиращи се 
в строя, например: „Здравейте, офицери (сер­
жанти, войници, матроси)“ или „Здравейте, 
артилеристи (танкисти, разузнавачи, моряци)“ 
и т. н., или „Здравейте, бойци (герои, юна­
ци)“, военнослужещите отговарят, например: 
„Здраве желаем, господин (госпожо) Президент 
на Република България“ или „Здраве желаем, 
господин (госпожо) майор“ и т. н.
(4) Командирът (началникът, старшият) 
може да поздрави военнослужещите, нами­
ращи се в строя, в зависимост от повода и 
конкретния случай, например: „Поздравявам 
Ви по случай 3 март – Националния празник 
на Република България“ или „Поздравявам Ви 
по случай тържественото полагане на военна 
клетва“ и т. н. Военнослужещите отговарят 
с „Ура!“.
Чл. 134. (1) Когато командирът (начални­
кът) изказва благодарност на военнослужещ, 
той е длъжен да отговори: „Служа на Репуб­
лика България“.
(2) Когато командирът (началникът) поздра­
вява строя на военнослужещите от военното 
формирование, те отговарят с продължително